《高师鲁以诗求鹤膝杖且有诗坛寻盟之语戏次其》
宋代·陈棣

荣枯宠辱尽强名，老去无堪只自惊。
尤物端能乱人意，粗官安能有诗情。
暂凭竹杖聊相谑，敢对金樽略放行。
果向诗坛寻旧约，心如江水不须盟。

作者简介：宋处州青田人，字鄂父。陈汝锡子。以父荫为桐川掾，官至潭州通判。其诗于南渡之初，已先导宋季江湖之派，大都平易近情，不失风旨。有《蒙隐集》。